ΠΡΟΤΑΣΗ ΤΗΣ ΕΠΙΤΡΟΠΗΣ σχετικά με τον καθορισμό των τιμών των γεωργικών προϊόντων - ΤΟΜΟΣ III Νομοθετικές πράξεις - Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τον καθορισμό, για την περίοδο εμπορίας 2000/2001, ορισμένων τιμών στον τομέα της ζάχαρης και του ποιοτικού τύπου των ζαχαρότευτλων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2038/1999 του Συμβουλίου της 13ης Σεπτεμβρίου 1999, για την κοινή οργάνωση της αγοράς στον τομέα της ζάχαρης [1], και ιδίως το άρθρο 2 παράγραφος 3, το άρθρο 3 παράγραφος 4 και το άρθρο 4 παράγραφος 3,

[1] ΕΕ L 252 της 25.9.1999, σ. 1.

την πρόταση της Επιτροπής [2],

[2] ΕΕ C

τη γνώμη του Ευρωπαϊκού Κοινοβουλίου [3],

[3] ΕΕ C

τη γνώμη της Οικονομικής και Κοινωνικής Επιτροπής [4],

[4] ΕΕ C

Εκτιμώντας τα εξής:

(1) Κατά τον καθορισμό των τιμών της ζάχαρης, πρέπει να ληφθούν υπόψη οι στόχοι της κοινής γεωργικής πολιτικής. Η κοινή γεωργική πολιτική επιδιώκει την εξασφάλιση ενός δικαίου βιοτικού επιπέδου για τον αγροτικό πληθυσμό, την ασφάλεια του εφοδιασμού και την εξασφάλιση λογικών τιμών κατά τις παραδόσεις στους καταναλωτές.

(2) Προκειμένου να επιτευχθούν οι στόχοι αυτοί, είναι αναγκαίο να καθοριστεί η ενδεικτική τιμή της ζάχαρης σε ένα επίπεδο το οποίο, λαμβανομένου κυρίως υπόψη του επιπέδου που προκύπτει από τον εν λόγω καθορισμό για την τιμή παρέμβασης, εξασφαλίζει στους παραγωγούς τεύτλων ή ζαχαροκάλαμου δίκαιη αμοιβή, διαφυλάσσοντας τα συμφέροντα των καταναλωτών, και το οποίο είναι σε θέση να διατηρήσει μία ισόρροπη σχέση μεταξύ των τιμών των κυριοτέρων γεωργικών προϊόντων.

(3) Λόγω των χαρακτηριστικών που διέπουν την αγορά της ζάχαρης, η εμπορία παρουσιάζει σχετικά περιορισμένους κινδύνους. Ως εκ τούτου, για τον καθορισμό της τιμής παρέμβασης της ζάχαρης, η διαφορά μεταξύ της ενδεικτικής τιμής και της τιμής παρέμβασης μπορεί να καθοριστεί σε ένα σχετικά χαμηλό επίπεδο.

(4) Η τιμή βάσης των ζαχαρότευτλων πρέπει να καθοριστεί αφού ληφθούν υπόψη η τιμή παρέμβασης, τα έσοδα των επιχειρήσεων που προκύπτουν από τις πωλήσεις μελάσσας, που μπορούν να εκτιμηθούν σε 7,61 EUR/100 kg, ποσό που είναι παράγωγο της τιμής της μελάσσας που αναφέρεται στο άρθρο 14 παράγραφος 2 του κανονισμού (ΕΚ) αριθ. 2038/1999, η οποία τιμή εκτιμάται σε 8,21 EUR/100 kg, καθώς και τα έξοδα που αφορούν τη μεταποίηση και την παράδοση των ζαχαρότευτλων στα εργοστάσια και βάσει μιας απόδοσης που μπορεί να εκτιμηθεί για την Κοινότητα σε 130 χιλιόγραμμα λευκής ζάχαρης ανά τόνο ζαχαρότευτλων με 16% περιεκτικότητα σε ζάχαρη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

’ρθρο 1

1. Η ενδεικτική τιμή της λευκής ζάχαρης καθορίζεται σε 66,50 EUR/100 kg.

2. Η τιμή παρέμβασης της λευκής ζάχαρης καθορίζεται σε 63,19 EUR/100 kg για τις μη ελλειμματικές ζώνες της Κοινότητας.

’ρθρο 2

Η τιμή βάσης των ζαχαρότευτλων που ισχύει στην Κοινότητα καθορίζεται σε 47,67 EUR/t στο στάδιο της παράδοσης στο κέντρο συγκέντρωσης.

’ρθρο 3

Τα ζαχαρότευτλα του ποιοτικού τύπου παρουσιάζουν τα ακόλουθα χαρακτηριστικά:

α) είναι ποιότητας υγιούς, ανόθευτης και σύμφωνης με τα συναλλακτικά ήθη·

β) έχουν περιεκτικότητα σε ζάχαρη 16% κατά την παραλαβή.

’ρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για την περίοδο εμπορίας 2000/2001.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος